  Майя Бывальцева Можгаысь 9 номеро школалэн 825 дышетскисьлы чаклам выль юртэз кылдӥз. Кызьы вераз журналистъёслы Удмуртиысь кивалтэтлэн тӧроезлэн воштӥсезлэсь ужзэ быдэсъясь Анастасия Муталенко, сое улосвылын дышетон интыос кылдытонъя федерал программа улсын пуктӥзы. Тужгес но шумпоттэ, татын дышетонлэн классика инъетъёсыз кутэмын шуыса, асьмеос ӵапак соос вылын будӥмы, но татын интерактивной амалъёс пыӵатэмын. Ми робототехникая паймымон классэз адӟимы. Со информатикая кабинетэз, творчествоез но «Кванториумез» огазея Анастасия Муталенко, Удмуртиысь кивалтэтлэн тӧроезлэн воштӥсезлэсь ужзэ быдэсъясьВыль корпусын вань кабинетъёс берло федерал куронъёсъя лэсьтэмын: отын вань интерактивной доскаос но материалъёс. Можгаысь выль школа 6 фото Анастасия Муталенко верамъя, ваньмыз со дуно гинэ усиз. Школаез пуктыны ӝыны миллиард манет пала кутэмын. Ӵектос Удмурт Элькунын кылдытэмын но федерал реестре пыртэмын. Ӟечлыкезъя, дышетскисьёслы тупамонэзъя но одӥг интылэн дунызъя дышетонъя федерал министерство вылӥ дунъет сётӥз Анастасия Муталенко, Удмуртиысь кивалтэтлэн тӧроезлэн воштӥсезлэсь ужзэ быдэсъясьМожгаысь 9 номеро школалэн кивалтӥсез Владимир Мамедов верамъя, интыез паськытатыны кемалась кулэ ни вал. Кӧняез ке пиналъёс сюреслэн мукет палаз сылӥсь юртын дышетскизы. Спортзалэ яке сиськонние шедён понна соос нуналаз кӧня ке пол солань-талань ветлоно луо вал. Нырысь ик ватсэт пуктыны чакламын вал, но берлогес федерал программае пырыны луонлык кылдӥз. Милям ёросамы ялан выль коркаос пуктӥсько, егит семьяос лыкто, пиналъёс трос луизы. <…> Туннэ нуналлы 1 сюрс 4 дышетскисьёс. Таяз арын выль юртэ ӧй ке потысалмы, куинь сменаен дышетсконо луысалмы Владимир Мамедов, Можгаысь 9 номеро школалэн кивалтӥсезВыль корпусэз усьтэм бере школалэн 352 адямилы чаклам вужаз юртаз начальной школа луоз, нош сюреслэн мукет палысьтыз юртэз выльысь кар тӧрлыкъёслы сётозы. «Ми ӵошен малпамы, коллектив но, анай-атайёс но, татын начальной классъёс луозы шуыса, нош ньылетӥысен дас одӥгетӥозь классъёс — выль юртын», — вераз со. Озьыен, вужаз корпусын 460 пиналъёс дышетскозы, выляз — 579. Тодэ вайытом, та федерал программа улсын Удмуртиын эшшо одӥг школаез усьтӥзы — Ижкарысь Столичный микрорайонын. Тегъёс: Дышетон Можга Удмуртия школаос лэсьтськон АнастасияМуталенко  